དུས་ཚོད་ནི་ཤེས་བྱ་ཡིན།
མཐོ་གཉིས་གཅིག་འཛིན་གྲྭ། མགོན་པོ་བཀྲ་ཤིས།
ཟབ་མོ་ལས་ཟང་ཟིང་བྲིན་ཞིང་མི་ཆོས་ལས་སྒེར་ཆོས་འཛིན་པའི་
དུས་སྐབས་འདིར་འགྲན་རྩོད་ཀྱི་སྤྲིན་པས་ཐུན་མོང་གི་འོད་ཟེར་སྒྲིབ་
སྲིད་ལ་དྭངས་གཙང་གི་བརྩེ་དུང་ཡང་བསླུ་སྲིད། དེ་ལྟ་བུའི་འགྲན་རྩོད་
ཀྱི་མཁའ་དབྱིངས་ན་དུས་ཚོད་ཀྱི་སྟངས་སྟབས་ལྷོད་མེད་ཀྱིས་བསྒྱུར་
བཞིན་པ་ནི་ལྡོག་མེད་ཅིག་ཡིན།
དེ་བཞིན་གནས་གང་ཞིག་ན་འགྲན་རྩོད་ཀྱི་ལྷག་པ་དྲག་ཏུ་ལྡང་
ན་དུས་ཚོད་ཀྱི་རིན་ཐང་དེ་ལྟར་མངོན། ཚོང་དཔོན་བློ་ཚོང་ཅན་གྱི་
འགྲོ་རྒྱུག་གི་ཁྲོད་ དུ་ དུས་ཚོད་ཀྱི་རིན་ཐང་མངོན་ལ། འཇིགས་རུང་
དམག་འཁྲུག་གི་ཁྲོད་དུ་དུས་ཚོད་ནི་རྒྱལ་ཁའི་ལག་རོགས་པའང་ཡིན།
ཐ་ན་གཤགས་བཅོས་སྟེགས་བུའི་སྟེང་གི་ནད་པའི་ཚེ་སྲོག་གི་གཟུང་ཐག་
ཀྱང་བཟུང་ཡོད་པ་ཡིན། འདིར་ང་ཚོས་ལྔ་རིག་ཤེས་བྱའི་དགའ་ཚལ་ན་
བརྩོན་སེམས་ཀྱི་གཤོག་ཟུང་ཤུགས་ཀྱིས་བརྐྱངས་པའི་སློབ་བུ་ཞིག་གི་
ངོས་ནས་བརྗོད་ན་དུས་ཚོད་ནི་ཤེས་ཡོན་ཡིན་ལ་ཚེ་སྲོག་ཀྱང་ཡིན།
ངག་རྒྱུན་དུ་དུས་ཚོད་ནི་གསེར་ལས་ཀྱང་ལྷག་ཟེར། དེ་ནི་ཁོམ་
ལོང་མེད་པའི་ཤེས་ཡོན་པའམ་ཡང་ན་རང་དོན་བྲལ་བའི་ཐུན་མོང་བ་
19

ཞིག་གི་ངོས་ནས་བརྗོད་པ་ལགས། ལེ་ཧྥུན་གྱིས“ མི་ཚེ་ལ་ཚད་ཡོད་
ཀྱང་མི་དམངས་ལ་ཞབས་འདེགས་བྱེད་རྒྱུའམ་རིག་གནས་ལ་ “ སློབ་
སྦྱོང་བྱེད་རྒྱུར་ཚད་མེད” ཅེས་པ་དེས་ཡོད་ཚད་དམངས་དོན་དུ་འབུལ་
མཁན་ཞིག་ ཡིན་ ཕྱིར་ དུས་ ཚོད་ ནི་ ཆེས་ ཐོག་ མའི་ ཆ་ རྐྱེན་ ཡིན་ པས།
རང་ཉིད་ཀྱི་མི་ཚེ་ཕུལ་ཀྱང་ཡིད་མ་འགེངས་པ་འདིས་ཀྱང་གཞལ་དུ་མེད་
པའི་དུས་ཚོད་ཀྱི་རིན་ཐང་མངོན་པ་མ་ཡིན་ནམ། འགྲན་རྩོད་ཀྱི་དུ་
སྨུག་མཁའ་རུ་འཕྱུར་བའི་དུས་འདིར་ཤེས་བྱ་ནི་འགྲན་རྩོད་ལས་རྣམ་
པར་རྒྱལ་བའི་ལག་ཆ་ཡིན་པས་ན། ཤེས་བྱ་སྦྱང་བའི་དུས་ཚོད་དེའང་
རིན་ཐང་གཞལ་མེད་ཅིག་ཡིན། སྤྱིར་མི་ཚེ་གཅིག་ལའང་ལོ་དྲུག་ཅུ་ནས་
བདུན་ཅུ་ཙམ་ལས་མེད་མོད། དེའི་ནང་ནས་ཕྱེད་ཀ་ཡན་གཏི་མུག་
གིས་འདས་སོང་ལ་བཟའ་བཏུང་འགྲོ་འདུག་བཅས་ཀྱིས་ཀྱང་ལོ་ངོ་དུ་མ་
ཞིག་ཡུན་གྱིས་འདས་སྲིད། དེའི་རྗེས་ན་ལྷག་པའི་དུས་ཚོད་ཏག་ཏག་
ལོ་ངོ་ཉི་ཤུ་ལྷག་ཙམ་ལས་མེད་པས་དུས་ཚོད་ནི་ཤེས་བྱ་ཡིན་ལ་ཚེ་སྲོག་
ཀྱང་ཡིན།
དེ་བཞིན་དུ་ང་ཚོས་ཀྱང་ལྔ་རིག་ཤེས་བྱའི་དགའ་ཚལ་ནས་ཅི་
འདོད་འབྲས་ བུ་ གཡུར་ དུ་ ཟ་བར་ ལྡོག་ མེད་ དུས་ ཀྱི་ འཁོར་འགྲོས་ལ་
འཐབ་དགོས་པས། ལྷོད་མེད་དུས་ཀྱི་འཁོར་ལོ་དེའང་འཛད་མེད་ཤེས་
བྱའི་མཚན་ཉིད་དུ་བགྲང་དགོས་ལ།
འཛད་མེད་ཤེས་བྱའི་ལྡུམ་ར་ལ་
ཆད་མེད་བུང་བའི་གཤོག་སྒྲའང་རྡེབ་དགོས་སོ། །
( ༢༠༠༧ལོའི་འདོན་ཐེངས _ ༤པ། སྤྱིའི་འདོན་ཐེངས༩༦)
20